సాన్‌మారినో
శాన్ మారినో, అధికారికంగా రిపబ్లిక్ ఆఫ్ శాన్ మారినో అనీ లేక తరచుగా మోస్ట్ సెరెన్ రిపబ్లిక్ ఆఫ్ శాన్ మారినో అని పిలిచే ఈ దేశం చుట్టూ ఇటలీ విస్తరించిన అతిచిన్న రాజ్యం. ఇది అపెనైనె పర్వతాల ఈశాన్య భాగంలో ఇటాలియన్ ద్వీపకల్పంలో ఉంది. దీని విస్తీర్ణం కేవలం 61చ.కి.మీ (24 చ.మై.), జన సంఖ్య 33,562. దీని రాజధాని శాన్ మారినో నగరం, అతిపెద్ద నగరం సెర్రావల్లె. శాన్ మారినో ఐరోపా కౌన్సిల్‌లోని సభ్యదేశాలన్నింటిలో అత్యల్ప జనసంఖ్య కలిగి ఉంది.
డొమినికన్ రిపబ్లిక్
డొమినికన్ రిపబ్లిక్,గ్రేటర్ ఆంటిల్లెస్ లోని రెండవ అతిపెద్ద ద్వీపమైన హిస్పానియోల తూర్పు భాగంలో ఉంది. ఇది ఈ ద్వీపాన్ని హైతితో సుమారు 2:1 నిష్పత్తిలో పంచుకుంటోంది. ఈదేశ వైశాల్యం 48,442 చ.కి.మీ.(యునైటెడ్ స్టేట్స్ లోని దౌత్య కార్యాలయంచేత) అని, మరియు 48,730 చ.కి.మీ.(U.S. CIA చేత) అని, ) వివిధ రకాలుగా చెప్పబడుతూ, దానిని ఆంటిల్లెస్లో, క్యూబా తరువాత రెండవ పెద్దదేశంగా నిలిపాయి. దేశపు రాజధాని మరియు నగర ప్రాంతమైన, శాంటో డొమింగో, దేశపు దక్షిణ తీరంలో ఉంది.